[{"text_idx": "#000003", "text": "Mae datganiad trawsbleidiol gan Lywodraeth Cymru a'r Cynulliad wedi mynegi pryder am effaith newidiadau i drwydded deledu'r BBC ar Gymru gafodd eu cytuno yn gynharach yn yr wythnos."}, {"text_idx": "#000004", "text": "Mae Llywodraeth Cymru yn bryderus iawn na fu trafodaethau rhwng Llywodraeth San Steffan a Llywodraeth Cymru cyn gwneud y cyhoeddiad yn gynharach yr wythnos hon."}, {"text_idx": "#000007", "text": "Fe ddywedodd y datganiad: \"Mae Llywodraeth Cymru a Chynulliad Cymru yn disgwyl i'r BBC gadw at eu haddewidion na fydd y cytundeb newydd yma rhwng Llywodraeth San Steffan yn golygu toriadau ariannol ac na fydd effaith ar wasanaethau."}, {"text_idx": "#000008", "text": "\"Mae eisoes yn siomedig mai dim ond awr o raglenni Cymreig wedi eu cynhyrchu yng Nghymru, oni bai am Newyddion a Chwaraeon, sy'n cael eu darlledu i bobl Cymru."}, {"text_idx": "#000009", "text": "\"Gyda'r bygythiad newydd yma i ddyfodol darlledu yng Nghymru, byddai toriadau'n peryglu'r economi a'r iaith Gymraeg."}, {"text_idx": "#000010", "text": "\"Mi fydd toriadau pellach yn cyfyngu eto ar allu BBC Cymru i gwrdd a\u0302 gofynion eu cynulleidfa.\""}, {"text_idx": "#000014", "text": "\"Fe fyddwn ni yn parhau i sicrhau bod darlledu yn y sector ddarlledu Cymraeg wrth galon llywodraeth y DU.\""}, {"text_idx": "#000015", "text": "Dywedodd llefarydd ar ran y BBC: \"... tra bod modd gwella'r broses, ein blaenoriaeth oedd cael y fargen orau ar gyfer talwyr ffi drwydded."}, {"text_idx": "#000016", "text": "\"Mae'r BBC yn darparu rhaglenni a gwasanaethau o safon uchel am \u00a32.80 yr wythnos ac mae cynulleidfaoedd yng Nghymru'n gwylio sioeau Saesneg fel Doctor Who, The Game a Casualty sy'n cael eu cynhyrchu yng Nghymru."}, {"text_idx": "#000017", "text": "\"Yn ogystal a\u0302 newyddion, materion cyfoes a rhaglenni gwleidyddol ar gyfer Cymru, mae nifer o raglenni ar draws teledu, radio ac ar-lein yn arbennig ar gyfer cynulleidfaoedd Cymru ...\""}, {"text_idx": "#000030", "text": "Ble nesa' i di\u0302m rygbi Cymru?"}]